AQSh prezidenti Donald Trampning kongress oldidagi nutqiga "javob berish" vazifasi topshirilgan Demokratik partiya vakili Stiven Beshirning ma’lum qilishicha, Amerika yetakchisi "Rossiya tahdidi"ga e’tibor qilmayapti va "qochqinlarga urush e’lon qilmoqda". Bu haqida RIA "Novosti"da xabar qilindi. "Prezident milliy xavfsizligimizga bizga do‘st bo‘lmagan Rossiya tahdidini inkor qilmoqda. U biz bilan yelkama-yelka jang qilgan va bu xavfli dunyoda bizga do‘st bo‘lgan ittifoqdoshlarimizni rad etmoqda. Uning yondashuvi bizning xavfsizlik darajamizni pasaytiradi va bu ozodlikni sevuvchi barcha amerikaliklarni xavotirga solishi kerak", - dedi Beshir. Bundan tashqari, demokratning fikricha, Tramp qochqinlarga deyarli "urush e’lon qilgan".